text: [{"text_idx": "#000005", "text": "Ta\u00f0 var vi\u00f0 sorg og skelki, at eg sunnumorgunin fekk bo\u00f0ini. Ta\u00f0 er so stutt si\u0301\u00f0an, vit ba\u0301\u00f0ar vo\u0301ru a\u0301 fundi saman i\u0301 MBF-hu\u0301sinum. Sum alti\u0301\u00f0 vart tu\u0301 grei\u00f0, positiv og framskygd. Li\u0301ti\u00f0 visti eg, at hetta fo\u0301r at ver\u00f0a okkara seinasti fundur."}, {"text_idx": "#000007", "text": "Leila Solmunde hevur sett varandi spor eftir seg. Seinastu a\u0301tta a\u0301rini sum forkvinna i\u0301 MBF hevur tu\u0301 meistarliga og tignarliga vunni\u00f0 fo\u0301lki vi\u00f0 serligum avbjo\u0301\u00f0ingum st\u00f8rri og betri r\u00e6ttindi. Vi\u00f0 ti\u0301num ro\u0301liga og positiva lyndi hevur tu\u0301 birt treysti og mo\u0301t i\u0301 mongum f\u00f8royingi. U\u0301rsliti\u00f0 av ti\u0301num eldhuga, a\u0301r\u00e6\u00f0i og stri\u0301\u00f0i kenna vit \u00f8ll: Handikappolitikkur hevur onganti\u0301\u00f0 veri\u00f0 so sjo\u0301nligur og vi\u00f0urkendur millum fo\u0301lk og okkum politikarar sum ju\u0301st nu\u0301."}, {"text_idx": "#000010", "text": "Hon hevur sanniliga m\u00f8tt mo\u0301tgongd. 18 a\u0301ra gomul fekk hon sta\u00f0fest li\u00f0agikt, sum hevur havt vi\u00f0 s\u00e6r, at hon gj\u00f8rdist avlamin og noydd at ny\u0301ta koyristo\u0301l. Seinni upplivdu Leila og ma\u00f0urin Mourits at missa si\u0301tt einasta barn. I\u0301 2001 doy\u00f0i sonurin Pauli i\u0301 einari fer\u00f0sluvanlukku. Hann gj\u00f8rdist bert 18 a\u0301ra gamal. Ho\u0301ast st\u00f8rri mo\u0301tgongd enn tey flestu, hevur tu\u0301 sta\u00f0i\u00f0 sum kletturin. Ho\u0301ast tu\u0301 sja\u0301lv bardist vi\u00f0 li\u00f0agikt, na\u0301ddi tu\u0301 at hja\u0301lpa og kempa fyri ein sto\u0301ran skara, i\u00f0 hev\u00f0i hja\u0301lp fyri ney\u00f0ini. Ta\u00f0 hevur tu\u0301 gj\u00f8rt fyrimyndarliga. Fyrst innan gikta\u00f8ki\u00f0, har tu\u0301 vart forkvinna i\u0301 Giktafelag F\u00f8roya i\u0301 16 a\u0301r,\nog si\u0301\u00f0ani 2004 sum forkvinna i\u0301 MBF, sum er meginfelag fyri 24 limafel\u00f8g."}, {"text_idx": "#000014", "text": "Annika Olsen, landssty\u0301riskvinna i\u0301 almannama\u0301lum"}]